
ŽELIM ZNATI 


Eto, nakon ljetnih odmora pred vama je novi, ovaj put 16. 
broj Radobojskog vjesnika. Iz sadržaja ćete primijetiti da ljetni 
mjeseci, srpanj i kolovoz u općini Radoboj, kao i na cijelom 
području ove jedinicelokalne samouprave nisu bili bez događanja. 
Dok su se jedni odmarali, drugi su i po velikim vrućinama radili. 
Pripremljeno je stotinu metara nogostupa uz naše prometnice 
za završnu fazu izgradnje, asfaltiranje, centar Radoboja dobio 
je novu ekološku javnu rasvjetu sa štednim žaruljama, što će u 
budućnosti biti slučaj i na cijelom području Općine. Mladi i ne 
samo oni, okupljali su se na brojnim sportskim natjecanjima, 
a naša je osnovna škola ostala u tom razdoblju bez ravnatelja, 
koji je podnio ostavku pa sada već djeluju različite struje kako 
bi na to mjesto došao netko baš po njihovom ukusu. Školarci 
su bili uglavnom zbunjeni, zahvaljujući promjenjivoj politici 
prosvjetnih vlasti na državnoj razini, a na kraju će sve to ipak 
platiti ni krivi ni dužni roditelji. Od obećanih besplatnih knjiga 
nema ništa, bile su najavljene samo kao predizborni trik aktualne 
vlasti, a uz to ukinut je i besplatni prijevoz učenika srednjih 
škola. Županija i općina nastoje donekle ispraviti vrludanja onih 
na vrhu vlasti, ali to nije to. 

Sve u svemu nismo bili bez interesentnih događanja, 
a njih će po svemu sudeći biti i u narednom razdoblju. Plaće 
i mirovine su nam smanjene, porezi povećani, a novca za 
normalno preživljavanje iz dana u dan sve je manje. Sve će se to 
odraziti i na realizaciju zacrtanih planova Općine Radoboj, jer 
od obećanja dodjele novčanih pomoći za realizaciju određenih 
projekata vjerojatno neće biti ništa. Neće se tako nastaviti 
proširenje takozvane Rimske ceste, to je ona koja ide od 
Radoboja prema sv. Jakobu i dalje, vjerojatno će biti smanjene 
neki novčane pomoći od strane Općine građanima, a o svemu 
tome saznat ćemo više nakon što Općinsko čelništvo procijeni 
situaciju i predloži određene mjere Općinskom vijeću. 

No, poštovani čitatelji, Uredništvo Radobojskog vjesnika 
zabrinuto je zbog nečeg drugog. Unatoč višekratnim pozivima 
da nam se javite, da nas izvještavate o tome što se događa u vašoj 
sredini, što vas zanima iz djelokruga rada općinskih struktura, 
što bi željeli pohvaliti, a što kritizirati, od vas ni glasa. Postavlja 
nam se pitanje jesu li naši mještani postali nezainteresirani za 
sve što se zbiva u našoj sredini ili ne žele da se na bilo koji način 
uključe u aktivnosti koje bi vodile prema ostvarivanju boljih i 
pravednijih rezultata za sve? 

Pozivamo vas stoga i ovom prilikom, javljajte nam sve 
što se događa u vašoj sredini, postavljajte pitanja načelniku i 
svim ostalim odgovornim ljudima, pozivajte nas na vaše fešte, 
radne dogovore, akcije. Šteta je da mnoge dobre stvari ostanu 
nezabilježene, a eto imamo svoje novine, koje će ostati izvor 
informacija ne samo za sadašnje čitatelje već i za mnoge buduće 
generacije. Očekujemo stoga vašu suradnju, javite se uredniku 
Vinku Rihtaru na tel. 349-261 ili u općinsku upravu tel. 349- 


sve Radobojce, ma gdje bili. (Uredništvo) 

VIŠE REDA NA POLJOPRIVREDNOM ZEMLJIŠTU 


Odlukom Općinskog vijeća općine Radoboj o agrotehničkim 
mjerama u poljoprivredi i o mjerama za uređivanje i održavanje 
poljoprivrednih površina trebalo bi se uvesti više reda u gospodarenje 
sa poljoprivrednim zemljištem na području radobojske Općine. 
Odluka je u skladu s odredbama Zakona o poljoprivrednom 
zemljištu kojeg je Sabor donio 2008. godine. 

Pod agrotehničkim mjerama smatraju se: zaštita od erozije, 
sprečavanje zakorovljenosti, zabrana, odnosno obveza uzgoja 
pojedinih vrsta bilja na određenom području, suzbijanje biljnih 
bolesti i štetočina te korištenje i uništavanje biljnih otpadaka. 

Propisuje se tako, između ostalog, ograničavanje ili potpuna 
zabrana sječe dugogodišnjih nasada na strmim zemljištima, zabrana 
preoravanja livada, pašnjaka i neobrađenih površina na strmim 
zemljištima, određivanje obaveznog zatravnjivanja strmog zemljišta 
te zabrana proizvodnje jednogodišnjih kultura na strmim zemljištima 
gdje je prisutna erozija. U svrhu sprečavanja zakorovljenosti vlasnici 
zemljišta dužni su obrađivati poljoprivredne površine, uređivati 
međe, živice i poljske puteve, uklanjati sav korov, a ne smiju radi 
zasjenjivanja susjednih parcela saditi voćke ili druge stablašice bliže 
od 5 metara od susjedne međe. 

Odlukom se nadalje propisuju rokovi u kojima su vlasnici ili 
korisnici poljoprivrednog zemljišta dužni otklanjati biljne otpatke sa 
zemljišta, te obvezu odstranjivanja ostataka nakon sječe ili čišćenja 
šuma, puteva i međa. 

Kao i kod drugih zakonskih odredbi i ovom su odlukom 
propisane kazne za sve koji se neće pridržavati određenih pravila 
o čemu će odlučivati poljoprivredni redar Općine te poljoprivredni 
inspektor. 


(vir) 


RADOBOJSKI LIST: Nakladnik: Općina Radoboj. Za nakladnika: Anđelko Topolovec, UREDNIŠTVO: mr.sc. Luka Čuljak, 
Dragutin Gerić, Ivan Horvat, Marija Pernjek, Darko Potočki, grafički urednik, Snježana Rihtar, Vinko Rihtar, glavni i odgovorni 


urednik, Ivan Šemnički, Zdenko Vidović. Lektor: Karmen Roginić, Adresa uredništva: Radoboj 8,49232 Radoboj, tel: 049/349- 
110, fax: 049/349-109, e-meil:radobojQkr.t-com.hr, www.radoboj.hr. TISAK: Papir market Krapina. 
List je besplatan i izlazi mjesečno. 

BESPLATNI PRIJEVOZ ZA RADOBOJSKE 
SREDNJOŠKOLCE 


Državna vlast poigrala se s obećanjima o besplatnim 
knjigama i prijevozu učenika u škole. Dok su bili aktualni lokalni 
izbori obećavalo se šakom i kapom, a nakon njih uslijedilo je 
otrežnjenje. HDZ je jednostavno odustao od obećanja, napravio 
je veliku pomutnju u pogledu školskih knjiga, a ukinuo je i 
naknadu za prijevoz učenika u srednje škole, koji su po njihovom 
obećanju trebali biti obvezni i besplatni. Uz sve to stigao je i 
harač na plaće i mirovine, a roditelji su ostavljeni, kako se to u 
našem kraju popularno kaže «na cjedilu». 

Zahvaljujući, međutim, drugačijem sastavu vlasti na razini 
Županije i općine Radoboj nešto će se ipak popraviti u pogledu 
plaćanja prijevoza učenika srednjih škola od doma do škole i 
natrag. Županija je donijela odluku da će snositi 25% troškova 
prijevoza, a Općina će za 115 srednjoškolaca s područja Radoboja 
osigurati sredstva u iznosu od 75% troškova što konkretno znači 
da će radobojski srednjoškolci imati besplatni prijevoz.. 

Odluka je donijeta na inicijativu Predsjedništva Županijske 
organizacije Hrvatske narodne stranke na temelju koje je došlo 
do ugovaranja jedinične cijene prijevoza za cijelu Krapinsko 
zagorsku županiju, što je pak omogućilo većini jedinica lokalne 
samouprave da osiguraju besplatni prijevoz učenika srednjih 
škola i isprave nepromišljenu odluku Vlade RH o ukidanju 
besplatnog prijevoza učenika srednjih škola. 

Općina Radoboj svjesna je činjenice da je srednjoškolsko 
obrazovanje vrlo značajno za nastavak školovanja ili za 
uključivanje mladih u proizvodne procese i da to ne smije biti 
privilegija bogatih pojedinaca, tim više što je radobojska sredina 
već više od stoljeća rasadnik visoko obrazovanih kadrova. 
Mještani Radoboja i svih ostalih naselja pozdravljaju tako odluku 
jer je ipak važnije da djeca završe obrazovanje od toga hoće li biti 
asfaltirano sto ili dvjesto metara lokalnih puteva. Tim više što 
će Općina Radoboj za pokrivanje troškova prijevoza mjesečno 
trebati izdvojiti 40.000 kuna, odnosno za jednu školsku godinu 
400.000 kuna.(vir) 


KREDITI ZA STUDENTE 


Zahvaljujući zalaganju čelnika općine Radoboj 
otvorena je mogućnost da sadašnji i budući studenti s 
našeg područja dobiju povoljne kredite za pokrivanje 
troškova studija. Vaba d.d. banka Varaždin već je od 
ranije poznata po sudjelovanju u realizaciji projekata od 
značaja za razvoj regije u kojoj posluje. Među takvima 
je i projekt «Student» preko kojeg se dodjeljuju povoljni 
krediti studentima. Taj projekt širi se eto i na područje 
radobojske općine što će vjerujemo povećati broj 
visokoobrazovanih kadrova na našem području. 

Povlašteni studentski kredit jedan je od specifičnih 
bankarskih proizvoda VABA d.d. banke kreiran prema 
potrebama mladih ljudi koji se žele školovati, a kojima 
trenutna materijalna situacija ne pruža potrebne uvjete. 
Krediti su namijenjeni za financiranje osnovnih troškova 
studiranja redovnih studenata na preddiplomskim, 
diplomskim i poslijediplomskim studijima. Povlašteni 
studentski krediti koje dodjeljuje Vaba d.d. banka 
Varaždin prvi su takve vrste u Hrvatskoj jer financiraju 
osnovne troškove života studenata za vrijeme studija, a 
ne samo školarinu. Kredit se dakle koristi u odobrenim 
mjesečnim iznosima za vrijeme trajanja redovnog 

studija, a otplaćuje se po završetku odnosno zaposlenju 
nakon studija. Bitno je naglasiti da je redovito izvršenje 
akademske obveze uvjet za ostvarivanje prava. Godišnja 
kamatna stopa iznosi 4,99%. 

Zainteresirani studenti s područja općine Radoboj 
mogu potrebne informacije dobiti u općinskom uredu. 


NOVI METRI NOGOSTUPA 


ž < :.A \ X 
Na području općine Radoboj nastavljeni su radovi 
na izgradnji nogostupa uz prometnice. Tako su radovi 
obavljeni uz županijsku cestu Krapina-Radoboj na 
potezu Šemnički-Kunšteki te od Jazvina prema zaselku 
Mikši u duljini od oko 600 metara. Izgradnja nogostupa 
od Jazvina prema Radoboju ujedno je i priprema za 
polaganje novog sloja asfalta na taj dio županijske 
ceste koji je u vrlo lošem stanju. Inače je za izgradnju 
nogostupa u općinskom proračunu ove godine osigurano 


oko 400.000 kuna. 


POMOĆ ZA NABAVU OGRJEVA 


Općina Radoboj uz ostalo brine i o tome kako će 
se u zimskim danima grijati socijalno ugrožene osobe na 
njenom području. U suradnji sa Krapinsko zagorskom 
županijom i Centrom za socijalnu skrb dodijeljena je 
pomoć u iznosu od 950,00 kuna 71 osobi s područja 
općine Radoboj. Kriterije za dodjelu pomoći odredio je 
Centar za socijalnu skrb Krapina 

Početkom mjeseca rujna jednokratnu pomoć 
dobili je i 11 socijalno ugroženih osoba s područja 
Radoboja. Pobrinulo se za to Gradsko društvo Crvenog 
križa Krapina, koje pokriva i naše područje. Vrijednost 
poklon paketa sa živežnim namirnicama i higijenskim 
potrepštinama iznosila je 180.00 kuna, a sredstva su 
osigurana is stavke Solidarnost. Slijedeću podjelu poklon 
paketa, socijalno ugrožene osobe mogu očekivati prije 
božićnih blagdana. 

NOVA UPRAVA I NOVO VATROGASNO 
VOZILO 


DOBROVOLJNO VATROGASNO DRUŠTVO RADOBOJ 
DOBILO JE NOVOG PREDSJEDNIKA | NOVO VATRO- 
GASNO VOZILO 


Nakon određene organizacijske nesređenosti u 
Radoboju je početkom lipnja održana izborna skupština 
Dobrovoljnog vatrogasnog  društva.Nakon  podnijetih 
izvješća o aktivnosti DVD-a u proteklom razdoblju koje 
je proteklo u znaku nedovoljne aktivnosti predsjednika 
i članova upravnog odbora te nastojanja da se društvo 
opremi potrebnim sredstvima za vatrogasne intervencije, 
prišlo se izboru novog rukuvodstva. 

Za predsjednika DVD-a Radoboj izabran je 
ANĐELKO FEREKJAMBREK, za zamjenika JOSIP 
KRLEŽA. Zapovjednik je BRANKO TUŠEK, a njegov 
zamjenik MLADEN CEROVEC, dok je za tajnika 
izabran TOMICA RANOGAJEC. 

Uspješno ljetno razdoblje za DVD Radoboj 
vrhunac je doseglo na blagdan Velike Gospe kada je 
blagoslovljeno i na korištenje vatrogascima predano 
novo vatrogasno vozilo. Radi se o najmodernijem vozilu 
prilagođenom za korištenje na našem brdskom području, 
opremljenom najsuvremenijom opremom te cisternom 
zapremnine 1.600 litara. Bez PDV-a cijena vozila je 
852.750,00 kuna. Poželimo radobojskim vatrogascima što 
manje intervencija, a ako one budu potrebne, da budu što 
uspješnije. (vir) 


SANACIJA KLIZIŠTA 


Županija Krapinsko zagorska donijela je odluku o 
pružanju pomoći gradovima i općinama na sanaciji 
klizišta na njihovom području. Općina Radoboj dobila 
je 22.000 kuna, što će se utrošiti za sanaciju najopasnijih 
klizišta zemlje, kojih na području Općine ima više, a 
najaktualnije je ono na prometnici Radoboj-Radobojski 
Bregi prema kleti «Gorica». 

NOVI KROV ISTI DAN 


U popodnevnim satima 21. kolovoza izbio je požar na 
gospodarskom objektu Rudolfa Mikše u Radoboju. Zahvaljujući 
vatrogascima iz Javne vatrogasne postrojbe Krapina te DVD-a 
Jazvine i Radoboj požar je brzo ugašen, no izgorjelo je krovište 
objekta. Vijest ne bi bila toliko zanimljiva da odmah nakon požara u 
pomoć nisu pritekli susjedi i znanci. Posljedice požara otklonjene su, 
postavljene su nove grede za krovnu konstrukciju i stavljen crijep i 
to sve neposredno nakon požara. Akcija za svaku pohvalu i priznanje 
svima koji su se na bilo koji način uključili u otklanjanje štete. 


JATROGASCI 


Javna vatrogasna postrojba Krapina 


UKLJUČIVANJE MLADIH U JAVNI ŽIVOT 


U skladu s odredbama zakona o savjetima mladih, 
Općinsko vijeće općine Radoboj osniva Savjet mladih 
Općine. Savjet će biti savjetodavno tijelo Općinskog 
vijeća kako bi se što veći broj mladih uključio u sve 
društvene aktivnosti na području općine Radoboj. Na 
temelju Odluke o osnivanju savjeta članove će birati 
Općinsko vijeće na temelju prijedloga koje će dostaviti 
udruge mladih, učenička vijeća i drugi registrirani 
oblici djelovanja mladih na podrućju Općine. Savjet će 
imati pet članova uključujući predsjednika i zamjenika 
predsjednika. 

Općinsko vijeće će pokrenuti izbor članova Savjeta 
mladih javnim pozivom u roku od 30 dana od dana 
stupanja na snagu Odluke o osnivanju. 


OPĆINA RADOBOJ PRIJATELJ DJECE 


S ciljem stvaranja što boljih uvjeta za odrastanje i 
razvoj djece s područja općine Radoboj te potpunijeg 
ostvarivanja prava i potreba djece priznatih u Konvenciji 
Ujedinjenih naroda o pravima djece, općina Radoboj 
se uključuje u društvenu i stručnu akciju «Gradovi i 
općine —prijatelji djece». Radi provođenja akcije osniva 
se Općinski koordinacijski odbor od deset članova. On 
će se prije svega zalagati da se osiguraju potrebni uvjeti 
da se svako dijete potpuno i skladno razvija i priprema 
za život i korisno djelovanje. Odbor će nadalje skrbiti o 
ostvarivanju Nacionalnog programa djelovanja za djecu 
u Republici Hrvatskoj, a koji se odnosi na zdravlje djece, 
odgoj i obrazovanje, socijalnu skrb, kulturu, šport te 
organizaciju i korištenje slobodnog vremena. 

POTPISANI UGOVORI 


Općina Radoboj potpisala je ugo- 
vore sa Fondom za zaštitu okoliša i ener- 
getsku učinkovitost i na temelju njih tre- 
bala bi dobiti ukupno oko 1.500.000,00 
kuna. 

Za financiranje projekta «Održiva 
gradnja općine Radoboj-adaptacija i pre- 
namjena postojećeg objekta, stare škole 
u muzej zavičajne zbirke» namijenjeno 
je iz Fonda 1.016.943,15 kuna, za jav- 
nu rasvjetu na području općine Radoboj 
144.532,44 kune te za kupnju kontejnera 
i postavljanje «zelenih otoka» 141.480,96 
kuna. Tijekom ljeta kupljeni su i postav- 
ljeni kontejneri za prikupljanje otpada i 
postavljena je nova javna rasvjeta od cen- 
tra Radoboja do OŠ Side Košutić te do 
Župne crkve, oko Radobojskog trnaca i 
stare školske zgrade. 

Planom je predviđeno da se nova 
javna rasvjeta postavi i do kapelice Majke 
Božje Lurdske. 

Zeleni otoci i nova javna rasvjeta postavljeni zahvaljujući sredstvima 
iz Fonda za zaštitu okoliša i energetsku učinkovitost. 


NA PODRUČJU KRAPINSKO ZAGORSKE 
ŽUPANIJE ORGANIZIRANA JE DEVETA 
«VINARIJADA». RADOBOJSKIM 
VINOGRADARIMA DODIJELJENE SU ČETIRI 
ZLATNE, ČETRDESET I DEVET SREBRNIH 1 
31 BRONČANA DIPLOMA. 


KVALITETNA VINSKA KAPLJICA 


Na području Krapinsko-zagorske županije po deveti je put 
organizirano ocjenivanje uzoraka vina. Među ukupno 1.692 uzorka 
s područja cijele županije našlo se i 104 uzorka vina članova Udruge 
vinogradara i vinara «Radobojski pajdaš». Posebne stručne komisije 
ocjenjivale su kvalitetu vina i na temelju prosudbe članova komisije 
radobojskim su vinarima pripala četiri zlatna, četrdeset i devet 
srebrnih i trideset jedno brončano odličje. Priznanja je dobilo 8 
uzoraka, dok ih je dvanaest odbačeno. Ukupno su dakle vinogradari 
i vinari iz Udruge «radobojski pajdaši» na ocjenjivanje poslali stotinu 
i četiri uzorka. 

Zlatna odličaja dobili su: Ivan Kuhta za sauvigon, Dragutin 
Kiseljak za rajski rizling, Damir Novak Filip za sauvigon i Vinko 
Rihtar za muškat žuti. 

Srebrna odličja za svoja su vina dobili: Viktor Pohižek za dva 
uzorka, Robert Oraić za dva uzorka, Josip Macan za dva uzorka, 
Veronika Crnogaj za dva uzorka, Janko Oraić za dva uzorka, Željko 
Sajko za dva uzorka, Anđelko Gotlin, Ivan Kuhta, Branko Mlinarić, 
Josip Macan, Damir Oraić, Marijan Topolovec, Branko Krkalo, 
Slavko Švaljek, Ljubica Vidović, Vladimir Vidović, Viktor Pohižek, 
Biserka Bajcer, Damir Novak Filip za tri uzorka, Damir Vuzem za 

MLADI SE OPREDJELJUJU ZA SDP 


U prostorijama novog društvenog doma u Radobojskom Ore- 
hovcu 18. srpnja 2009. godine održana je izvještajna konvencija Op- 
ćinske organizacije SIDP-a Radoboj. 

Predsjednik Općinske organizacije SDP-a, ALOJZ SAJKO, 
podnoseći izvješće o aktivnostima u izvještajnom razdoblju ocijenio 
je rezultate vrlo uspješnim i to zbog više razloga. Ostvarena je koa- 
licijska pobjeda na lokalnim izborima, SDP ima tri vijećnika u Op- 
ćinskom vijeću općine Radoboj, kao i predsjednika Vijeća, osnovan 
je Forum žena i Forum mladih, a znatno je porastao i broj članova. 

Konvenciji su bili prisutni pored članova i brojni gosti: Sonja 
Borovčak, predsjednica Zupanijske organizacije SDP-a i zamjenica 
Župana Krapinsko-zagorske županije, zamjenik župana za gospo- 
darstvo Anđelko Ferek-Jambrek, Ana Gregurović, predsjednica Zu- 
panijske organizacije Foruma žena SDP-a te Anđelko Topolovec, 
predsjednik Županijske organizacije HNS-a, načelnik općine Ra- 
doboj i koalicijski partner u pobjedničkoj koaliciji općine Radoboj. 

Obraćajući se nazočnima svi su se oni pohvalno izrazili o radu 
Općinske organizacije SDP-a i izrazili odlučnost za ostvarivanje 
daljnje suradnje i ostvarivanja što boljih zajedničkih rezultata na pla- 
nu poboljšanja životnih uvjeta u radobojskoj sredini. 

Skup je s pravom protekao u svečanoj atmosferi, a vrhunac sve- 
ga bio je prijem u SDP devetnaest novih članova uglavnom iz redova 
mladih i žena. Dokaz je to da sve veći broj mladih u radobojskoj op- 
ćini prepoznaje vrijednosti socijaldemokracije i da su spremni raditi 
na boljitku, kako ove sredine tako i šire zajednice. Interes za rad u 
okviru Foruma mladih i Foruma žena SDP-a svakodnevno se po- 
većava pa neće biti ništa čudno, ako se Općinska organizacija SDP 
uskoro brojčano poveća za još desetak, dvadesetak članova. 


tri uzorka, Ivan Risek za dva uzorka, Zlatko Žlepalo, Ivan Vinceljak, 
Mijo Poljak, Zlatko Krsnik, Davor Kiseljak za dva uzorka, Mijo 
Košutić, Ivan Sajko, Ivan Cerovečki, Dubravko Kranjčec, Stjepan 
Oraić, Boris Ivanković, Marijan Lovrenčić, Janko Oraić, Stjepan 
Poljak, Dragutin Biškup, Janko Ferk, Davor Pospiš i David Macan. 

Brončana priznanja za svoja vina dobili su: Stjepan Oraić, 
Mijo Poljak, Vjekoslav Šalković za dva uzorka, Stjepan Šalković 
za dva uzorka, Josip Toplovec, Marijan Lovrenčić, Zlatko Pospiš, 
Damir Oraić za dva uzorka, Josip Kresonja, Vinko Rihtar za dva 
uzorka, Slavko Švaljek, Janko Malogorski za dva uzorka, Damir 
Vuzem, Andrija Kiseljak, Darko Mikša, Mijo Košutić, Branko 
Mlinarić, Andrija Cerovečki, Ivan Biškup, August Tušek, Dragutin 
Kušer, Vjekoslav Tušek, Mijo Jurinjak, Mijo Novački, Andrija Kogaj 
i Janko Potočki. Priznanja su pripala vinima Janka Malogorskog, 
Davora Kiseljaka, Ivana Riseka za dva uzorka, Davora Pospiša, 
Branka Pokupca, Vladimira Košutića i Stjepana Poljaka. 

Vina radobojskih pajdaša iz godine u godinu sve su kvalitetnija 
što dokazuju i ocjene stručnjaka i pohvale potrošača kojih ima sve 
više širom Hrvatske, a pojedinačne pohvale stigle su i od potrošača 
iz poznatih vinskih zemalja kao što su Španjolska, Francuska, 
Njemačka i Švicarska. 

BOGATUSKORTS KO ETO ANIMA A NANOKI 


Tijekom ljetnih mjeseci na sportskim terenima 
radobojske općine bilo je živo i uzbudljivo. Najviše toga 
i ovog se ljeta događalo u Jazvinama, gdje sve aktivnija 
Športsko-kulturna udruga «Josop Poljak» organizira 
atraktivne priredbe. Zabilježili smo tako odbojkaške 
turnire, završnicu općinske malonogometne lige, 
memorijalni turnir «Josip Poljak», nogometni turnir 
za djecu, tradicionalni susret oženjenih i neoženjenih, 
malomogometni turnir u Gornjoj Šemnici. O svemu 
tome u riječi i slici na našoj duplerici. 


Odbojka kao sport postaje sve popularnija, kako među muškima tako i među ženskom populacijom. Na turnirima 
u Jazvinama kod muških su prva tri mjesta osvojili: Tomi Beton 2 iz Desinića, Braća Karamazov iz Bobovja i Tomi 
Beton I. Kod djevojaka prvo je mjesto pripalo Tomi Betonu, drugo ŠKUG Josip Poljak Jazvine, a treće Čarlijevim 
anđelima iz Bobovja. 


MEMORIJALNI MALONOGOMETNI TURNIR «JOSIP POLJAK» JAZVINE 


MAL GALI TREĆI PUT POBJEDNIK 


Na memorijalnom malonogometnom turniru «Josip 
Poljak» u Jazvinama ove je godine nastupilo ukupno 17 ekipa. 
Organizatori su se pobrinuli i za brojna popratna događanja 
uz odigravanje samih utakmica. Tako je više od 1.000 
posjetitelja moglo pratiti i nastup radobojskih mažoretkinja uz 
limenu glazbu, natjecanje u povlačenju užeta, a sve je završeno 
vatrometom. 

U sportskom dijelu programa do završnice su stigle 
ekipe Mal Gal građevinarstvo, koja je u polufinalu pobijedila 
Limariju, ugostiteljstvo Hrčić sa 6:0, te Mlin i keramika Jagić 
koja je bila bolja od AP Smiljanec 4:3. U finalnoj je utakmici 
MAl Gal građevinarstvo pobijedio Mlin i keramiku Jagić 3:1, 
dok je treće mjesto pripalo Smiljancima zahvaljujući pobjedi 
nad Hrčičima 6:2. 

NSMIMIBREGINII Ili dU BEMNIGIIRANOBONU 


Emos promet je prvak općinske I oni najmlađi imali su svoj turnir. Nastupali su 
malonogometne lige, Veterani su bili drugi, — nogometaši rođeni 1996. godine i mlađi. Prvo je mjesto 
Velika Ves treća, a Radoboj 3 osvojio = pripalo Zagorcu 97, drugi je bio Auto Krešo, a treći 
je četvrto mjesto. Najbolji igrač lige je Mihovljan. 

Krunoslav Cerovečki, najbolji golman Dejan 
Poljak, a najbolji strijelac Ivan Hrvoj svi iz 
ekipe Emos promet. 


E ree asus loa 
Des h:3-7--; 


Na Radobojskim Bregima je također bilo zanimljivo: natjecali su se oženjeni s neoženjenima te Noćni orlovi 
protiv Zetova. Bregovljanski zeti deklasirali su Noćne orlove sa 4:0, dok _su oženjeni i neoženjeni susret završili bez 
golova. U izvođenju sedmeraca bolji su ipak bili oženjeni i slavili sa 4:3. 


pase 
Ea 


x“ au 
Ku We. 
=>. 


Na nogometnom igralištu u Radoboju zatekli smo najmlađe nogometaše kako se pod stručnim vodstvom trenera 
Gordana Poslončeca pripremaju za prvenstvene utakmice. Ništa neobično da među njima nismo promašli i dvije 
djevojčice: Lorenu i Kristinu. Jesu li to prve radobojske nogometašice? 

KOMBINIRANI RAZREDNI ODJEL, ŠTO NAS ČEKA? 


Hrvatska je 1. siječnja 2008. godine imala 4,436 milijuna 
stanovnika, a prema procjeni Eurostata 1. siječnja sljedeće godine 
imat će 4,432 milijuna. Među zemljama je s najmanjom stopom 
nataliteta s 9,6 novorođenih na 1000 stanovnika. Manju stopu 
od Hrvatske imaju samo Njemačka (8,3), Malta i Austrija (9,2) 
te Bugarska (9,4). Uzme li se u obzir da je pad broja stanovnika 
u Hrvatskoj nepravilno raspoređen, dolazimo do zastrašujuće či- 
njenice da ruralno područje Hrvatskog zagorja zapravo doslovno 
odumire. Ovaj problem posebice dolazi do izražaja u gotovo svim 
zagorskim školama, pa tako i radobojskoj, te se očituje u konti- 
nuiranom padu broja učenika, posebice po područnim školama. 

Jesenski početak nove školske godine donosi nam novost u 
jazvinsku područnu školu — kombinirani razredni odjel. Teme- 
ljem činjenice da će dva odjela raditi u istoj učionici istovremeno 
s jednom učiteljicom, temeljem strepnje roditelja hoće li njiho- 
va djeca imati jednake šanse za školski, pa tako i životni uspjeh, 
temeljem nedovoljne informiranosti — roditelji dolaze do samo 
jednog zaključka: kombinirani razredni odjel je najgore moguće 
rješenje za moje dijete! 

Stoga je svrha ovog članka pokušati otkloniti ovakvu pre- 
drasudu.ŠTO JE KOMBINIRANI RAZREDNI ODJEL» 

Kombinirani razredni odjel je skupina učenika sastav- 
ljena iz dva, tri ili četiri razreda uobičajena u školama s malim 
brojem učenika. Članak 10: kombinirani razredni odjel us- 
trojava se za učenike razredne nastave. Kombinirani razredni 
odjel od dva razreda ima najviše 16 učenika, kombinirani raz- 
redni odjel od tri razreda najviše 14 učenika, a od četiri razreda 
najviše 12 učenika. (3) Kombinirani razredni odjel od dva raz- 
reda u koji su uključeni učenici s teškoćama može se ustrojiti 
u pravilu s najviše 10 učenika s jednim učenikom s oštećenjem 
vida, oštećenjem sluha, motoričkim poremećajima ili s organ- 
ski uvjetovanim poremećajem u ponašanju. (4) Broj učenika 
u kombiniranom razrednom odjelu smanjuje se za 4 učenika 
za svakog učenika s teškoćama. (DRŽAVNI PEDAGOŠKI 
STANDARD OSNOVNOŠKOLSKOG SUSTAVA OD- 
GOJA I = OBRAZOVANJA, Klasa: 600-01/08-01/02 
Zagreb, 16. svibnja 2008.) 

Specifičnosti nastavnog procesa u kombiniranom odjeljenju 
najbolje je promatrati na jednom nastavnom satu. Nastavni sat u 
kombiniranom odjeljenju, od dva razreda, sastavljen je zapravo 
od dva nastavna sata koja se odvijaju u isto vrijeme. Tu ubrajamo 
dva različita nastavna procesa s različitim zadacima, svaki sadrži 
svoje nastavne etape ( pripremanje, obrada, itd.), svaki ima svoju 
metodsku strukturu, svaki se odvija po svojoj posebnoj zakoni- 
tosti. Ono što je zajedničko ovim različitim nastavnim procesima 
je u biti rad jedne učiteljice. Vrijeme kada učiteljica nije direktno 
prisutana na satu ispunjava se samostalnim radom učenika, te na 
svakom satu razlikujemo faze direktne i indirektne nastave. In- 
direktna nastava je u prošlosti nepravedno bila nazivana ,tihim 
radom“- međutim, ako učiteljica direktnu nastavu nastavlja na 
samostalni rad učenika, onda će indirektna nastava biti funk- 
cionalni dio tog nastavnog sata, a ne ,tihi rad“. Nefuncionalnost 
nastavnog sata javlja se samo onda kad ona nije čvrsto vezana za 
ostvarivanje odgojno- obrazovnih zadataka nastavnog sata, nego 
predstavlja samo zapošljavanje učenika kako bi nastavnik nes- 
metano mogao raditi s drugim razredom. 

KOMBINACIJA: BOGATSTVO ILI NUŽNO ZLO? 

Dobno mješovite (heterogene) učeničke skupine tendencija 
su razvoja obrazovnih sustava. One su odlična priprema za život 
u današnjem svijetu. Potiču djecu na razvoj samostalnosti, str- 
pljivosti, prihvaćanja pravila, uvažavanja razlika. Napredniji obra- 
zovni sustavi u Europi namjerno kombiniraju dječje uzraste u 
svojim školama. Dob nije mjerilo uravnoteženosti sposobnosti za 


školu. Različitost je bogatstvo. Budućnost je sviju školskih susta- 
va u poticanju interesa i otkrivanju sposobnosti, a one su najma- 
nje vezane za jednaku dob. Ne bi li bilo mnogo bolje da se odjeli 
formiraju temeljem učeničkih interesa : matematički odjel, odjel 
književnosti ili sportski odjel, nego temeljem datuma rođenja? 
Kao i redovni, ,čisti“ razred, tako i kombinirani razredni 
odjel nosi, osim gomile prednosti i nedostatke. Takve nedostatke 
u našim školama vrlo brzo i efikasno otklanjaju mlade, ambi- 
ciozne i obrazovane učiteljice. One su dovoljno stručne i čvrste da 
našoj djeci u ovim teškim vremenima opće degradacije ljudskih 
vrijednosti ponude najbolje što hrvatski obrazovni sustav pruža. 

Naša djeca nisu hendikepirana, nego su povlaštena što po- 
laze školu u malom selu. Škola nije samo mjesto u kojem učenici 
pohađaju određen broj nastavnih sati dnevno, tjedno ili godišnje. 
Škola u malom selu je centar okupljanja djece i ljudi, mjesto 
gdje lokalni muškarci imaju sastanke raznih udruga, gdje se igra 
nedjeljni poslijepodnevni nogomet, gdje mame dolaze zajednički 
uređivati vrt ili voćnjak, gdje se održavaju predavanja o odgoju, 
zdravstvena predavanja ili veterinarske tribine. To je mjesto na 
koje se vješa barjak, gdje se održavaju seoska natjecanja ili pri- 
redbe, gdje se okupljaju djeca predškolskog uzrasta za sistematske 
preglede ili cijepljenje. Tu dolazi i župnik i gostujuće kazalište i 
književnik i Djed Mraz i mnogi drugi. I sve to već godinama... 

Najlakše bi bilo uzeti gumicu i izbrisati problem, izbrisati 
područnu školu, izbrisati troškove prijevoza, grijanja, struje, vode, 
učiteljica i čistačice. Područne škole nikada nisu bolje i kvalitetni- 
je radile, nikada nisu imale ambicioznije mlade učiteljice koje ne 
priznaju granice radnog vremena i nikad nisu imale zadovoljnije 
roditelje koji sa spokojem šalju u «svoje male školice» djecu sigur- 
ni u kvalitetu njihovog obrazovanja, ali prije svega i odgoja. Go- 
tovo sve male škole imaju računala, sve se trude što više vremena 
provesti u izvanučioničkoj nastavi i istovremeno dovesti u školu 
čim više gostiju. Djeca u petom razredu postižu iste rezultate kao 
i njihovi vršnjaci iz Matične škole. U sve to uloženo je mnogo 
truda i zahtjevna koordinacija. 

ZAKLJUČAK 

Škola nisu ni novi radijatori, ni friško lakirani parketi, škola 
nisu moderni kompjutori ni interaktivni udžbenici, škola nisu ni 
jelovnik školske kuhinje ni prijevoz učenika do nje, školu neće 
unaprijediti stupanj školovanja njezinih učitelja ni bogatstvo pro- 
računa njene općine, škola nije ni zapažena priredba ni plasman 
na učeničkom natjecanju. Škola nije ništa od toga i škola je sve 
to zajedno. Školu prije svega čine ljudi- djeca, učitelji i roditelji. 
Dobra škola je ona škola u koju svatko, baš svatko, do posljed- 
njeg djeteta, ide s radošću. Ona u koju roditelj ulazi s jednakim 
osjećajima s kojima ulazi u vlastiti dom. Ona za koju ništa nije 
neostvarivo ni preteško. 

Za kraj kratka istinita pričica: 

Bilo jednom u Americi u jednom gradu, u jednoj gradskoj 
četvrti puno kriminala. Gradski oci su zaključili da bi valjalo uči- 
niti jedno opsežno sociološko istraživanje kako bi se otkrilo zašto 
neka djeca u gotovo istovjetnim životnim uvjetima ogreznu u kri- 
minal, a drugi ne. Uzorak ispitivanja je bio velik i malo po malo 
se otkrilo da su u velikom postotku oni koji su digli glave i uspjeli 
u životu išli u istu školu. Daljnjim istraživanjem doznalo se da je 
najveći postotak njih imao istu učiteljicu u primarnom obrazo- 
vanju. Io je istraživače još više začudilo pa su odlučili pronaći tu 
učiteljicu. Dugo su tražili i napokon pronašli usamljenu staricu 
u nekom zabačenom staračkom domu. Odmah su joj objasnili 
zašto su došli te je pitali gdje je tajna uspješnog odgoja i koje 
je ona tako posebne metode uporabila u školovanju svoje djece. 
Starica je vrlo kratko razmišljala i mirno odgovorila. 
“Ja zaista nisam činila ništa posebno. Ja sam ih samo voljela!" 

mr. Dunja Špoljar, roditelj i učitelj 

U OSNOVNOJ ŠKOLI SIDE KOŠUTIĆ 
RADOBOJ POČETAK ŠKOLSKE GODINE 
2009./2010. OBILJEŽIT ĆE NESLAVNI 
REKORD, NAJMANJI BROJ UČENIKA U 
PRVOM RAZREDU U NJENOJ POVIJESTI. 


Nova školska godina u Osnovnoj školi Side Košutić 
Radoboj počela je neslavnim rekordom po broju upisane djece u 
prvi razred. U matičnoj školi tako imamo samo devetero učenika, 
u područnoj školi Gornja Šemnica šest, a u Jazvinama tek četiri 
prvašića. Ukupno je tako u prvi razred krenulo 19 učenika, što 
će izazvati i određene organizacijske promjene kod provođenja 
nastave jer će se pojaviti kombinirana odjeljenja i tamo gdje ih 
do sada nije bilo. 

U novu školsku godinu radobojska je osnovna škola 
krenula i s novim ravnateljem. Dosadašnji ravnatelj Franjo 
Ranogajec, podnio je zahtjev za raskid Ugovora o radu radi 
odlaska u prijevremenu mirovinu, što je Školski odbor prihvatio 
i za vršitelja dužnosti ravnateljice Škole imenovao diplomiranu 
učiteljicu Milenu Veseljak. Slijedi, dakle raspisivanje natječaja i 
izbor novog ravnatelja. 

Inače, za vrijeme ljetnih praznika obavljeni su uobičajeni 
radovi na obnovi i uređenju zgrada škole, kako u Radoboju tako 
i u Gornjoj Šemnici i Jazvinama. Tako je u Gornjoj Šemnici 
zamijenjena stolarija na školskoj zgradi, izvršen je tehnički 
pregled i dobivena uporabna dozvola za novu kotlovnicu u 
Radoboju, a u tijeku su radovi na otklanjanju nedostataka na 
novoj športskoj dvorani pa se očekuje i njeno potpuno stavljanje 
u funkciju. 

Kako od ove školske godine nema ništa od najavljivanja 
dijeljenja besplatnih udžbenika, škola je poduzela određene mjere 
da pomogne roditeljima u rješavanju nastale situacije. Pozvani su 
učenici i roditelji da pokušaju međusobnom razmjenom koliko je 
to moguće ublažiti posljedice ukidanja podjele besplatnih knjiga. 
Tako su tijekom mjeseca kolovoza roditelji i učenici mogli 
razmjenjivati knjige u prostorijama škole. 

Nova školska godina je počela, po svemu sudeći neće biti 
bez problema, stoga će međusobna suradnja učitelja, učenika, 
roditelja i jedinice lokalne samouprave biti vrlo bitna i vjerujemo 
da neće izostati, kako bi osnovno školstvo u Radoboju nastavilo 
uspješnu dugogodišnju tardiciju. 


POPRAVLJENE SU POSTAJE KRIŽNOG PUTA 


Od Svetog Zdenčeka do kapelice Majke Božje Lurdske 
zahvaljući  radobojskim poduzetnicima postavljene 
su postaje Križnog 
puta. Za njih je 
reljefe izradio poznati 
umjetnik Izidor 
Popijač Žiga, no neki 
ne baš dobronamjerni 
prolaznici neke su od 
njih oštetili. Irebalo 
ih je obnoviti. To je 
popularni Žiga i učinio 
i barem za sada su na 
svojim mjestima. Do 
kada? Vidjet ćemo. 


? 
SREDIŠTE SVIJETA LUDBREG 


Posljednjih godina sve popularnije mjesto izleta 
i vjerskog hodočašća postaje i za radobojski živalj 
Ludbreg, središte svijeta kako sami Ludbrežani vole 
naglasiti. Tako je za svoje članove jednodnevni izlet 
organiziralo Društvo za pomoć mentalno retardiranim 
osobama. Cilj izleta bio je posjet srodnoj udruzi Sunce. 
Posjetiteljima iz Radoboja i Huma na Sutli, domaćin 
je poželio dobrodošlicu u svojoj Kući Sunca i prikazao 
dokumentarni film o razvoju Udruge. Uslijedio je ručak 
i ugodno druženje te posjet Svetištu «Predragocjene krvi 
Isusove» i centar grada, odnosno «centar svijeta». 

Jednodnevni izlet u Ludbreg za svoje je članove 
organizirala i Udruga umirovljenika Radoboj, a nije 
izostao ni odlazak vjernika u organizaciji našeg župnika 
vič. Ivice Bračuna. 

Gdje bi nam bio kraj da se jednom i svi mi 
dogovorimo pa da zajednički organiziramo izlete i 
hodočašća u poznata mjesta i svetišta. ( J. Vukoja) 


OBAVIJEST 


Upravni odjel Općine Radoboj obavještava sta- 
novnike općine Radoboj da će tokom 9. mjeseca obav- 
ljati nove izmjere stambenog i poslovnog prostora, radi 
obnavljanja i utvrđivanja točne kvadrature stambenih i 
poslovnih prostora, koji podliježu naplati komunalne na- 
knade, a u svrhu još preciznijeg i točnijeg izračuna iste. 

Mole se svi stanovnici naše Općine da izađu u susret 
djelatnicima Upravnog odjela koji će izmjeru obavljati na 
terenu, kako bi se ista obavila na obostrano zadovoljstvo. 


OBAVIJEST 


Upravni odjel Općine Radoboj obavještava stanovni- 
ke naše Općine da je u toku skupljanje glomaznog otpada 
na području Općine Radoboj. 

Kontejneri za skupljanje glomaznog otpada po- 
stavit će se u sva mjesta naše Općine , a popisi lokacija 
kontejnera istaknuti su na oglasnim pločama. Kontejner 
će u naselju biti dva dana, a treći dan će ga djelatnici 
»Krakom"-a d.o.o. ukloniti. 

S obzirom daje ovo posljednje ovogodišnje skuplja- 
nje glomaznog otpada, pozivaju se stanovnici naše općine 
da istog odlože u za to postavljene kontejnere. 

IN MEMORIAM 


TONČIKA 


«On i sad ko svako veče svojom igrom zabavlja sav narod, a 
kad je sam otvara srce koje napušteno plače u samoći». Stihovi su 
iz jedne stare pjesme, a na koje me podsjetio nastup Tončike na 
ovogodišnjim Danima Side Košutić u Radoboju. Tada, sredinom 
svibnja u prostorima Osnovne škole Side Košutić, pred gostima 
i uzvanicima iz cijele Hrvatske, Antonija Tušek Tončika svojim 
je dosjetkama i cjelokupnim nastupom izazvala opće oduševljenje. 
Znala je već tada za tešku bolest, ali to ničim nije pokazivala. 
Umrla je nepuna tri mjeseca nakon toga u svojoj šezdesetoj godini 
života. Otišla je iz naše sredine još jedna osebujna ličnost koja 
za života nije doživjela priznanje i zahvalnost sredine iz koje je 
potekla. Rođena u siromašnoj seoskoj obitelji, osnovnu je škole 
završila u rodnom Radoboju, a srednjoškolsko školavanje nastavila 
u Krapini. Već u školskim danima pokazivala je sklonost prema 
kulturi, poeziji i umjetnosti, što je u zrelijim godinama sve više 
dolazilo do izražaja. Prve svoje sposobnosti i vrijednosti počela je 
dokazivati osnivanjem KUD-a «Zagore» Radoboj. Kao voditelj 
dramske sekcije osmislila je brojne nastupe radobojskih žena na 
pozornicama širom Hrvatske i tadašnjih prostora Jugoslavije, da bi 
njene duhovne sposobnosti došle do punog izražaja nakon stvaranja 
države Hrvatske devedesetih godina. Usput, malo je poznato da je 
Tončika početkom devedesetih godina uključujući se u stvaranje 
samostalne Hrvatske dala značajan doprinos uključivanju brojnih 
radobojskih mladića u redove hrvatske policije i Zbora narodne 
garde. 


Stvaranjem samostalne države Hrvatske otvorene su i nove 
mogućnosti vrednovanja nacionalnih vrijednosti. Tončika je to 
prepoznala u osmišljavanju izvlačenja iz zaborava vrijednosti 
jedne zaslužne Radobojke, književnice Side Košutić. Osnivanjem 
Kulturno prosvjetnog društva Sida Košutić, Radoboj je u mnogome 
dobio na kulturnom planu širom Hrvatske. Održavanjem kulturne 
manifestacije Dani Side Košutić, Radoboj je tijekom mjeseca 
svibnja postajao iz godine u godinu sve značajnije okupljalište 
kulturnih djelatnika i poklonika hrvatske knjiiževnosti od krajnjeg 
juga Hrvatske, do Istre, Primorja, Gorskog Kotara, središnje 
Hrvatske i Slavonije do središnje Bosne. Mnogi crkveni uglednici, 
kulturni djelatnici, uvaženi pisci i novinari vjerojatno nikada ne bi 
saznali za Radoboj da nije bilo Tončike i njenih suradnica u okviru 
Kulturno obrazovnog društva «Sida Košutić». 

Nažalost, kao što to uglavnom i biva, domaća sredina to u 
punoj mjeri nije prepoznala. Možda će prerana smrt Tončike 
promijeniti stvari na bolje i da će Dani Side Košutić u godinama 
bez Tončike biti u znaku njezinih zasluga. (VIR) 

RADOBOJSKI KUBURAŠI U LOBORU 


U Loboru je 25. srpnja ove godine održana 17. 
smotra kuburaških društava Krapinsko zagorske županije 
na kojoj su sudjelovali i članovi udruge «Radobojska 
kubura». 

Nastupilo je 25 kuburaških društava sa po 15 pucača. 
Većina kuburaša došlo je u vrlo lijepim uniformama 
i dobro pripremljena. Radobojski kuburaši u novim 
košuljama bili su uz bok ostalima. Prvo pucanje proteklo 
je besprijekorno, no u drugom je jedna kubura zatajila 
i finale je ostalo nedostižno. Sljedeće godine smotra će 
se održati u općini Petrovsko, pa je to prilika da se uz 
dobru pripremu radobojski kuburaši dočepaju i mjesta na 
postolju. (J. Ranogajec) 


U KUPU AUT 


U prvom kolu kup natjecanja za područje NS KZŽ 
Radoboj je bio 2. rujna domaćin Rudaru iz Mihovljana. 
Bio je to prvi službeni nastup radobojskih nogometaša 
u novoj natjecateljskoj sezoni jer prvo kolo redovitog 
natjecanja u okviru 1. ŽNL nisu igrali pošto su nogometaši 
Svetokriškog Jedinstva dobili odgodu utakmice zbog 
poznate «fešte» u Začretju. 

Predstavljanje novog trenera i znatno izmijenjenog 
sastava radobojske momčadi nije bilo uspješno. Gosti 
iz Mihovljana pobijedili su sa 2:0 i ostali u daljnjem 
natjecanju, dok su se nogometaši Radoboja oprostili od 
kup natjecanja. 


Radobojski list br. 16 /Godina I1./15. rujna 2009. 


SLAB START RADOBOJSKIH NOGOMETAŠA 


Svoj prvi nastup u jesenskom dijelu natjecanja Prve 
ŽNL nogometaši Radoboja imali su u Pregradi, jer su 
utakmicu prvog kola, koja se 30. kolovoza trebala igrati u 
Radoboju odgodili nogometaši Jedinstva iz Svetog Križa 
Zažretja. Na prvom gostovanju bodovi nisu osvojeni Pre- 
grada je pobjedila sa 3.2. Inaće start u novu natjecatelj- 
sku sezonu za radobojske nogomwetaša nije baš uspješan. 
Tako su juniori u prva tri kola ostvarili jednu pobjedu, 
jedan nerješeni rezultat i jedan poraz. Protiv Pregrade 
igrali su 3:3, izgubili su od Klanjca 4:1 i pobjedili Omla- 
dinac 3:2. Pioniri su u prva dva kola doživjeli dva poraza 
od Mladosti u Zaboku 4:0 i na domaćem terenu od Mi- 
lengrada 3:1. Mlađi pioniri su tek nešto bolji uz jedan 
poraz imaju i jedan nerješem susret. Igrali su sa Stubicom 
3:3 i izgubili od Schiedela 4:1. Veterani su krenuli dobro, 
pobjedili su zabočku Mladost 3:0 , ali su potom izgubili 
od Tondacha 6:2. 


JAZVINE POSTAJU SPORTSKI CENTAR OPĆINE 


Na igralištu u Jazvinama održavaju se kroz cijelu go- 
dinu sportski događaji. Kroz tjedan se stanovnici rekrea- 
tivno bave nogometom, odbojkom na pijesku i košarkom. 
Početkom 6.mjeseca održan je Sportski dan učenika, ro- 
ditelja i prijatelja PŠ Jazvine. Uz razne sportske igre uče- 
nika i roditelja druženje je proteklo u radosti i veselju. 
Organiziran je memorijalni malonogometni turnir “Josip 
Poljak" 2009. Na turniru je sudjelovalo 17 ekipa. Održa- 
na je i općinska malonogometna liga. U mjesecu kolovo- 
zu održan je turnir odbojke na pijesku za muškarce kao 
i turnir odbojke na pijesku za žene. Sportskom druženju 
pridružilo se 12 nogometnih ekipa različitih uzrasta dje- 
će: 

Zbog bogatih sportskih sadržaja i velikog broja po- 
sjetitelja s pravom možemo reći da Jazvine postaju sport- 
ski centar općine Radoboj. 

RASPORED NASTUPA RADOBOJSKIH NOGOMETAŠA 


SENIORII. ŽNL: 


NEDJELJA, 20. rujna OROSLAVJE-RADOBOJ , početak u 16.00 
NEDJELJA, 27. rujna RADOBOJ- MATIJA GUBEC, početak u 16.00 
NEDJELJA, 4.listopada ZAGOREC (VT)-RADOBOJ, početak u 16.00 
NEDJELJA, 11.listopada RADOBOJ-RUDAR (D) , početak u 15.30 
NEDJELJA, 18. listopada GAJ-RADOBOJ, početak u 15.30 
NEDJELJA, 25 listopada RADOBOJ-IVANČICA, početak u 14.30 


JUNIORII. ŽNL: 


SUBOTA, 19. rujna RADOBOJ-SCHIEDEL u 16.00 
SUBOTA, 26.rujna GAJ-RADOBOJ u 16.00 

SUBOTA, 3. listopada RADOBOJ-IVANČICA u 16.00 
ČETVRTAK, 8. listopada OROSLAVJE-RADOBOJ u 16.00 
SUBOTA, 10. listopada RADOBOJ-JEDINSTVO u 16.00 
SUBOTA, 17,lstopada STUBICA-RADOBOJ u 15.30 
SUBOTA, 24,listopada RADOBOJ-MLADOST (Z) u 15.30 


PIONIRII. ŽNL: 


SUBOTA, 19. rujna RADOBOJ- PREGRADA u 14.00 
SUBOTA, 26. rujna IVANČICA-RADOBOJ u 14.00 
SUBOTA, 3. listopada JEDINSTVO-RADOBOJ u 14.00 
SUBOTA, 10. listopada RADOBOJ-OŠTRC u 14.00 
SUBOTA, 17. listopada STUBICA-RADOBOJ u 13.30 
SUBOTA, 24. listopada RADOBOJ-RUDAR (M) u 13.30 


ML. PIONIRII. ŽNL: 


NEDJELJA, 20.rujna RADOBOJ-OROSLAVJE u 10.00 
NEDJELJA, 27.rujna KLANJEC-RADOBOJ u 10.00 
NEDJELJA, 4. listopada RADOBOJ-RUDAR (M) u 10.00 
NEDJELJA, 11. listopada PREGRADA-RADOBOJ u 10.00 
NEDJELJA, 18. listopada RADOBOJ-MLADOST (MB) u 10.0 
NEDJELJA , 25. listopada OŠTRC-RADOBOJ u 10.00 


VETERANI I. ŽNL 


PONEDJELJAK, 21.rujna HRV.ZAGORJE-RADOBOJ u 16.30 
PETAK, 25. rujna RADOBOJ-STRAŽA u 16.30 

PONEDJELJAK, 5. listopada RADOBOJ-KLANJEC u 16.30 
PONEDJELJAK, 12. listopada PREGRADA-RADOBOJ u 16.30 
PONEDJELJAK, 19. listopada ZAGOREC (VT)-RADOBOJ u 16.00 
PONEDJELJAK, 26. listopada RADOBOJ-OROSLAVJE u 15.00 

PROHUJALA VREMENA NA RADOBOJSKOM PODRUČJU | 


Ponedjeljak 24. kolovoza 2009. godine ostat će zabilježen kao 
jedan od najžalosnijih dana na radobojskom groblju. Tog su dana, 
naime, obavljena čak četiri ukopa, što se u Radoboju ne pamti. 
Prisjetit ćemo se tim povodom dijela povijesti ukopa mrtvih na 
tom mjestu poznatom samo još kod starijih mještana pod nazivom 
«Gaj». Prema sačuvanim zapisima, nekada je groblje u Radoboju 
bilo smješteno na prostoru oko sadašnje Župne crkve. Dokaz toga 
su i brojne kosti slučajno pronađene prilikom obavljanja radova oko 
same crkve. Prvi takav slučaj dogodio se kada su kopani temelji za 
sadašnji crkveni toranj, a kasnije su se takvi nalazi ponavljali. Prema 
pričanju starijih mještana Radoboja na starom radobojskom groblju 
pokapani su i umrli s područja Gornjeg Jesenja, jer je to područje 
nekada pripadalo radobojskoj Župi. Mrtvace su navodno nosili preko 
Strahinjčice, a kako je put bio dalek na samom prijevoju postavili su 
prikladan kamen na koji su odlagali lijes kako bi se odmorili. Jedan 
takav kamen bio je do pred tridesetak godina tik uz šumski put koji 
vodi od Radoboja do Jesenja, ali je prilikom proširenja puta kamen 
pomaknut i raskomadan pa više nema tog «nijemog spomenika» 
prošlih vremena. 

Groblje na prostoru današnje Župne crkve bilo je do početka 
devetnaestog stoljeća, konkretnije do 1804. godine kada je preseljeno 
na zemljište zvano GAJ na kojem se i danas nalazi. Na temelju 
zapisa Vjekoslava Noršića groblje oko crkve bilo je još 1639. godine 
djelomično, a 1665. godine potpuno ograđeno kamenim zidom. 
Sadašnje groblje ograđeno je pak zidom oko 1897. godine, dok je 
mrtvačnica na njegovom ulazu podignuta 1805. godine. 

Stoljećima su pokojnici nošeni, a kasnije i voženi od kuće 
na groblje na sam dan ukopa. Pošto se zna da ovo groblje koriste 
i mještani Velike Vesi i Popovca, Gorjana i Radobojskog Strahinja, 
Radobojskih Brega i Radobojskog Orehovca, Kraljevca i dijela 
Gornje Šemnice, onda je vidljivo da su pogrebne povorke i po 
najvećoj vrućini i po najžešćoj zimi trebale prelaziti i više od pet 
kilometara do groblja. Takav način organiziranja sprovoda prekinut 
je tek početkom devedesetih godina prošlog stoljeća kada je 
dovršena gradnja nove mrtvačnice. Izgradnju je pokrenula 1986. 
godine tadašnja mjesna zajednica Radoboj, a kasnije su se priključile 
i mjesne zajednice Jazvine i Lepajci. 


m ' 
TETA 


Ket 


TLoVETTO 


Organizatori izgradnje nove mrtvačnice bojali su se početnog 
bojkota mještana, da se sprovodi vode iz mrtvačnice, a ne od kuće 
pokojnika, no ubrzo su svi shvatili da je sprovode mnogo lakše 
organizirati iz mrtvačnice nego od udaljenih kuća pa je korištenje 
mrtvačnice ubrzo prihvaćeno od svih kao nešto najnormalnije. 
Sadašnje groblje u nekoliko je navrata proširivano i to uvijek 
zahvaljujući susretljivosti crkvenih vlasti, jer je proširenje išlo na 
crkveno zemljište. Posljednje takvo proširenje je još uvijek u tijeku, a 
očekuje se i izgradnja dijela ceste iza zgrade pošte kako bi se i na tom 
mjestu moglo izaći na županijsku cestu. 

Na ulazu u sadašnje groblje, lijevo od stare mrtvačnice nalazi 
se nekoliko nadgrobnih spomenika židovskih obitelji koje su nekada 
živjele na području radobojske župe. Natpisi na spomenicima su sve 
slabije vidljivi, pa je teško odgonetnuti kada su spomenici podigniti. 
No iza mrtvačnice stoji spomenik od crnog mramora na kojemu se 
može pročitati da je na tom mjestu sahranjen Franciscus Lovetto 
1848. godine pa je to jedan od najstarijih nadgrobnih spomenika na 
radobojskom groblju. 

Na sadašnjem groblju bila su ne tako davno visoka stabla 
crnogorice uz što je tridesetih godina prošlog stoljeća vezan jedan 
događaj kojeg su dugo prepričavali mještani Radoboja pa i šire 
okolice. Za vrijeme kraljevine Jugoslavije na javnim su se zgradama 
morale vijoriti jugoslavenske zastave. Radobojcima se to baš nije 
sviđalo pa su povremeno skidali takvu zastavu sa općinske zgrade, 
da bi jednom prilikom nekoliko mladića nabavila hrvatsku zastavu i 
izvjesila je na sam vrh najviše smreke na groblju. Vidjevši to, žandari 
nisu znali kako je skinuti. Tražili su navodno uz pristojnu nagradu 
nekoga tko bi se popeo na stablo, ali takvog nisu našli pa su odlučili 
hicima iz svojih pušaka slomiti koplje na kojem je bila zastava. 
Navodno je pucnjava trajala vrlo dugo, ali su koplje samo oštetili pa 
se hrvatska zastava vijorila dok nije zapuhao snažan vjetar i odnio je 
s vrha smreke. 

Zahvaljujući brizi općine Radoboj, groblje u Gaju, zašto 
ne koristiti taj stari naziv za taj dio, Radoboj iz godine u godinu 
poprima ljepši izgled, a tome bi mogli još više pridonijeti i sami 
vlasnici grobnih mjesta njihovim stalnim uređenjem i održavanjem. 


(VIR). 


